CELEX: 21987A0207(03)
Language: mt
Date: 1982-09-29 00:00:00
Title: Protokoll Addizzjonali tal-Ftehim Ewropew dwar l-iskambju ta' sustanzi terapewtiċi ta' oriġini umana

Avviż Legali Importanti

|

21987A0207(03)

Official Journal L 037 , 07/02/1987 P. 0029 - 0029 Finnish special edition: Chapter 11 Volume 11 P. 0374  Swedish special edition: Chapter 11 Volume 11 P. 0374 

		ProtokollAddizzjonali tal-Ftehim Ewropew dwar l-iskambju ta' sustanzi terapewtiċi ta' oriġini umanaL-ISTATI MEMBRI TAL-KUNSILL TA' L-EWROPA,Partijiet Kontraenti tal-Ftehim Ewropew tal-15 ta' Diċembru 1958 dwar l-iskambji ta' sustanzi terapewtiċi ta' oriġini umana (minn issa 'l quddiem imsejjaħ bħala "il-Ftehim"),Wara li kkunsidraw id-dispożizzjonijiet ta' l-Artikolu 5, paragrafu 1, tal-Ftehim, skond dan "Il-Partijiet Kontraenti għandhom jieħdu l-miżuri neċessarji kollha biex jeżentaw mid-doveri kollha ta' importazzjoni s-sustanzi terapewtiċi ta' oriġini umana li huma mqiegħda għad-dispożizzjoni tagħhom mill-Partijiet l-oħra",Wara li tikkonsidra li sa fejn L-Istati Membri tal-Komunità Ekonomika Ewropea huma kkonċernati, l-impenn biex tingħata din l-eżenzjoni jaqa' fil-kompetenza tal-Komunità, li għandha l-poteri neċessarji f'dan ir-rigward bis-saħħa tat-Trattat li jwaqqafha,Meta tikkunsidra mela li għall-għan ta' l-implimentazzjoni ta' l-Artikolu 5, paragrafu 1, tal-Ftehim, huwa neċessarju għall-Komunità Ekonomika Ewropea li tkun tista' ssir Parti fil-Kuntratt għall-Ftehim,FTIEHMU KIF ĠEJ:Artikolu 1Il-Komunità Ekonomika Ewropea tista' ssir Parti fil-Kuntratt għall-Ftehim billi tiffirmah. Fir-rigward tal-Komunità, il-Ftehim għandu jidħol fis-seħħ fl-ewwel ġurnata tax-xahar wara din il-firma.Artikolu 21. Dan il-Protokoll Addizzjonali għandu jkun miftuħ biex jiġi aċċettat mill-Partijiet Kontraenti għall-Ftehim. Jidħol fis-seħħ fl-ewwel jum tax-xahar wara d-data meta l-aħħar mill-Partijiet Kontraenti tiddeposita l-istrument ta' aċċettazzjoni tiegħu mas-Segretarju-Ġenerali tal-Kunsill ta' l-Ewropa.2. Madankollu, dan il-Protokoll Addizzjonali għandu jidħol fis-seħħ meta jiskadi perjodu ta' sentejn mid-data ta' meta ġie miftuħ biex jiġi aċċettat, sakemm wieħed mill-Partijiet Kontraenti ma jinnotifikax oġġezzjoni għad-dħul fis-seħħ. Jekk oġġezzjoni bħal din tkun innotifikata, paragrafu 1 ta' dan l-Artikolu għandu jgħodd.Artikolu 3Mid-data tad-dħul fis-seħħ tiegħu, dan il-Protokoll Addizjonali jibda jifforma parti integrali minn dan il-Ftehim. Minn dik id-data, l-ebda Stat ma jista' jsir Parti fil-Kuntratt għall-Ftehim mingħajr ma fl-istess ħin isir Parti fil-Kuntratt fil-Protokoll Addizzjonali.Artikolu 4Is-Segretarju-Ġenerali tal-Kunsill ta' l-Ewropa għandu jinnotifika lill-Istati Membri tal-Kunsill ta' l-Ewropa, kull Stat li aċċetta li jifforma parti mill-Ftehim u l-Komunità Ekonomika Ewropea b'kull qbil jew oġġezzjoni magħmula taħt l-Artikolu 2 u bid-data tad-dħul fis-seħħ ta' dan il-Protokoll Addizzjonali skond l-Artikolu 2.Is-Segretarju-Ġenerali għandu wkoll jinnotifika lill-Komunità Ekonomika Ewropea b' kull att, notifikazzjoni jew komunikazzjoni konnessi mal-Ftehim.Magħmul fi Strasburgu, id-29 jum ta' Settembru 1982, bl-Ingliż u bil-Franċiż, u miftuħ għall-aċċettazzjoni fl-1 jum ta' Jannar 1983. Iż-żewġ testi huma awtentiċi ndaqs u għandhom jiġu ddepositati f'kopja waħda fl-arkivji tal-Kunsill ta' l-Ewropa.. Is-Segretarju-Ġenerali tal-Kunsill ta' l-Ewropa għandu jgħaddi kopji awtentiċi lil kull Stat Membru tal-Kunsill ta' l-Ewropa, kull Stat mistieden jaċċetta li jifforma parti mill-Ftehim u lill-Komunità Ekonomika Ewropea.--------------------------------------------------